הוועדה לענייני ביקורת המדינה, כנסת 17, פרוטוקול מספר 173, 2008-01-23 09:00

זבולון אורלב: אני מתכבד לפתוח את ישיבת הוועדה שנושאה: הצעת חוק מבקר המדינה (תיקון מס' 41) (פרסום ממצאים חיוביים), התשס"ח-2007.

זבולון אורלב: יש לי הרגשה שעד שחבר הכנסת כבל ייכנס, אנחנו נגמור את החוק.

זבולון אורלב: קיבלתי הודעה שיש נוסח מוסכם בין הלשכה המשפטית של הכנסת לבין משרד מבקר המדינה.

זבולון אורלב: הנוסח הוא: "תיקון סעיף 15.

זבולון אורלב: 1.

זבולון אורלב: בחוק מבקר המדינה, התשי"ח-1958 [נוסח משולב], בסעיף 15(ב), אחרי פסקה (3) יבוא: "(4) יציין שיפור או פעולות בולטות לטובה, הראויים לדעת המבקר להיכלל בדין וחשבון"".

זבולון אורלב: מקובל עליכם?

זבולון אורלב: איפה חבר הכנסת כבל?

זבולון אורלב: הנה הוא.

זבולון אורלב: יש נוסח מוסכם בין הלשכה המשפטית של הכנסת לבין משרד מבקר המדינה.

זבולון אורלב: זה הנוסח.

זבולון אורלב: כלומר, המטרה של החוק הזה, כדי שהמבקר ייתן תשומת לב שבמידה והוא תוך כדי הביקורת נתקל בדברים חיוביים, יציין אותם.

זבולון אורלב: אגב, זו הצעת חוק שהצעת בכנסת הקודמת ולא הלכה, ובכנסת הזאת זה הולך.

זבולון אורלב: זה הודות לכך שהמבקר באופן עקרוני קיבל את הגישה שלך.

איתן כבל: זה נכון.

איתן כבל: המבקר הקודם היה מאסכולה מאוד...

זבולון אורלב: הנוסח הוא שיציין שיפור או פעולות בולטות לטובה, ראוי לדעת המבקר להיכלל בדין וחשבון.

זבולון אורלב: זה מקובל על כולם?

זבולון אורלב: מי בעד, מי נגד?

זבולון אורלב: נוסח החוק אושר פה אחד לקריאה שנייה ושלישית.

זבולון אורלב: אני מודה לכולם.

זבולון אורלב: הישיבה נעולה.